[image: ]
                  CONSILIUL JUDEȚEAN VRANCEA
                  BIBLIOTECA JUDEȚEANĂ 
                 „DUILIU ZAMFIRESCU” VRANCEA

        Str. Mihail Kogălniceanu nr.13 / TEL. 0237/214562
                                          www.bjvrancea.ro | e-mail: biblioteca@bjvrancea.ro

[bookmark: _GoBack]                                                                                                                    Nr. 1651/ 07.10.2026


Carte, credință și artă - lansarea volumului

„Sub povara crucii”, autor Giorgică Vatră și expoziția de pictură și desen a lui Adrian Nectarie Vatră.
Consiliul Județean Vrancea, prin Biblioteca Județeană „Duiliu Zamfirescu” Vrancea, în parteneriat cu Muzeul Vrancei, vă invită la un eveniment în care literatura și arta plastică se întâlnesc într-un dialog despre om și credință, la Sala de Conferințe a Muzeului din str. Cuza-Vodă nr. 8, sâmbătă, 10 octombrie 2026, de la ora 12.00.
 Vom deschide întâlnirea cu lansarea volumului „Sub povara crucii”, semnat de Giorgică Vatră, director al Editurii Crez și colaborator apropiat al Bibliotecii Județene „Duiliu Zamfirescu” Vrancea.
Cartea va fi prezentată de Mariana Vicky Vărtosu, președinte al Ligii Scriitorilor din România – Filiala Vrancea, prof. dr. Cristina Chiriac și George Daniel Micu, preot și scriitor.
„Sub povara crucii” ne invită într-un spațiu profund al ființei, acolo unde credința, suferința, responsabilitatea și valorile spirituale se întâlnesc și capătă sens. Va fi, sperăm, și un prilej de dialog sincer și apropiat între autor, invitați și public.
Apoi, cartea va face loc imaginii, prin vernisajul expoziției de pictură și desen „Adrian Nectarie Vatră”, prezentată de prof. Olga Ostafi.
Lucrările artistului vor putea fi admirate în foaierul Muzeului Vrancei în perioada 10 - 11 octombrie 2026, oferind publicului o altă formă de întâlnire cu sensibilitatea, frumosul și lumea interioară a creatorului.
Ne bucurăm să fim parte din acest eveniment și să deschidem, împreună cu partenerii și prietenii noștri, încă o ușă către cultură.
Vă așteptăm cu drag, sâmbătă, 10 octombrie, de la ora 12.00, în Sala de Conferințe a Muzeului Vrancei.

